***NÓRÁP ÖNKORMÁNYZAT***

***KÉPVISELŐ-TESTÜLETE***

***8591 Nóráp Kossuth utca 48.***

***Szám***: Pk 73-11/2024.

***J e g y z ő k ö n y v***

***Készült***: Nóráp Község Önkormányzat képviselő-testülete 2024. augusztus 5-én 18.30 órakor megtartott nyilvános testületi ülésről.

***Az ülés helye:*** *Polgármesteri Hivatal*

Nóráp Kossuth utca 48.

***Jelen vannak***: Horváth József Csaba polgármester

Kereszt Roland alpolgármester

Berki-Varga Petra képviselő

Horváth József képviselő

Tóth Orsolya képviselő (5 fő)

Tanácskozási joggal részt vett: Kissné Szántó Mária jegyző

Lakosság részéről érdeklődő nem volt.

**Horváth József Csaba polgármester** köszöntötte a képviselőket. Megállapította, hogy az 5 fő képviselőből 5 fő jelen van, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását:

**Napirend**

1. Döntés tanévkezdési támogatásokról
2. Vegyes ügyek

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

1. **Döntés tanévkezdési támogatásokról**

**Előadó: Horváth József Csaba polgármester**

**Horváth József Csaba polgármester**  szóbeli előterjesztésben ismertette a napirendet: A tavalyi évben 24 ezer forintot kaptak az iskolás gyermekek (általános- középiskola, nappali tagozatos felsőoktatási intézményben tanulók, 14 ezer forintot az óvodás gyermekek után a szülők. Javaslata, hogy ez évben ne emeljenek a támogatáson, azaz az óvodások után 14 ezer, az iskolások után 24.000 Ft támogatásban részesüljenek a jogosultak. Az egyes szociális ellátások helyi szabályairól szóló 4/2021. önkormányzati rendelet 12. § (1)-(6) bekezdése szabályozza a tanévkezdési támogatás feltételeit: támogatásra az jogosult, ahol az egy főre jutó jövedelem nem haladja meg a szociális vetítési alap (jelenleg 28.500 Ft) tízszeresét. Kérelmezők a támogatás igénylése során nyilatkoznak a jövedelmükről, illetve a 2024. augusztus 31-ig 16 évet betöltött gyermek esetén iskolalátogatási igazolás is szükséges. A döntést követően a családok részére kiküldjük az értesítést, hogy a támogatás iskolakezdés előtt kifizetésre kerüljön. Természesen később is beadható, az elmúlt évekhez hasonlóan legkésőbb október 31-ig.

A képviselők a támogatási összegre vonatkozó javaslatot elfogadták, a polgármester kérte a szavazást:

Nóráp község Önkormányzat Képviselő-testülete 5 igen szavazattal – ellenszavazat és tartózkodás nélkül - az alábbi határozatot hozta:

**30/2024. (VIII. 5.) KT határozat**

Nóráp község Önkormányzat Képviselő-testülete az egyes szociális ellátások helyi szabályairól szóló 4/2021.(V.31.) önkormányzati rendelet 12. § -a szerint tanévkezdési támogatást nyújt gyermekenként - óvodások után 14.000 Ft, általános, középiskolások, illetve főiskola, egyetem nappali tagozatán tanulók részére (főiskola, egyetemi hallgató esetén maximum 25 éves korig) 24.000 Ft összegben.

16 év felett a kifizetéshez iskolalátogatási igazolás is szükséges.

Utasítja a képviselő-testület a jegyzőt, hogy a gyermekes családokat a döntésről tájékoztassa és a támogatások kifizetéséről gondoskodjon.

**Határidő:** 2024**.** október 31.

**Felelős**: polgármester

1. **Vegyes ügyek**

A döntést követően a képviselők megbeszélték a 2024. augusztus 9-ére tervezett programokat:

16.00 órai kezdettel a nyugdijasok és minden érdeklődő részére kötetlen nyári program frissítőkkel, frissen sütött cicegével, beszélgetéssel, kártyapartival.

Ezzel egyidőben a gyermekek részére (természetesen felnőtt kísérettel) „éjszakai bátorságpróba-kaland” programot szerveznek (meghívó tervezete a jkv. melléklete)

A képviselő-testület tagjai egyeztették a program részleteit, kiosztották a feladatokat.

Több napirend nem volt, a polgármester a képviselő-testület nyilvános ülését 19.30 órakor bezárta.

***k.m.f.***

Horváth József Csaba Kissné Szántó Mária

polgármester jegyző